Enigmailin ohje: OpenPGP-sääntöjen muokkaaminen

# Enigmailin ohje

### Enigmailin sääntömuokkaimen käyttö: OpenPGP-sääntöjen muokkaus

Sääntömuokkaimessa voit asettaa oletukset viestin allekirjoittamiselle, salaamiselle, PGP/MIME-koodauksen käytölle, ja määrittää käytettävät OpenPGP-avaimet vastaanottajakohtaisesti. Oletukset voidaan asettaa yhdelle vastaanottajalle tai usealle vastaanottajalle, jolla on toisensa kaltaiset sähköpostiosoitteet.

- Aseta OpenPGP-säännöt osoitteille: Kentässä on täydelliset sähköpostiosoitteet (tai osa osoitteista) joille alla olevat säännöt pätevät suotimen tavoin. Jos osoitesuotimia on useita, ne erotetaan välilyönnillä. Suotimet voivat olla esimerkiksi pelkkä verkkoalue `@sposti.fi`, johon täsmäisivät kaikki `@sposti.fi`:n loppuvat osoitteet.
- Sääntö pätee jos ylläoleva: Osoitesuotimen käyttäytymisen voi valita. Jos yllä olevassa kentässä on useita osoitteita, käyttäytymisasetus pätee kaikille osoitteille. Alla olevissa esimerkeissä osoitesuodinkenttään on kirjoitettu `nieminen@sposti.fi`.
  - on täsmälleen vastaanottajan osoite: Tällä asetuksella sääntö pätee viesteille, jotka lähetetään osoitteeseen `nieminen@sposti.fi` (täsmäys on kirjainkoon huomioiva).
  - on osa vastaanottajan osoitetta: Tällä asetuksella sääntö pätee viesteille, jotka lähetetään esim. osoitteisiin `matti.nieminen@sposti.fi`, `nieminen@sposti.fi.com` jne.
  - ja vastaanottajan osoitteen alku täsmäävät: Tällä asetuksella sääntö pätee viesteille, jotka lähetetään esim. osoitteeseen `nieminen@sposti.fi.com`
  - ja vastaanottajan osoitteen loppu täsmäävät: Tällä asetuksella sääntö pätee viesteille, jotka lähetetään esim. osoitteeseen `maija.nieminen@sposti.fi`
- Jatka seuraavaan sääntöön täsmäävälle osoitteelle
  Jos asetus on valittu, Enigmail hakee osoitteeseen kuuluvaa OpenPGP-avainta vasta viestiä lähetettäessä, ja muut säännöt voivat muuttaa täsmäävien viestien lähetysasetuksia.
- Älä tarkista enää sääntöjä täsmäävälle osoitteelle
  Jos asetus on valittu, täsmääviin osoitteisiin ei sovelleta muita sääntöjä. Täsmäävä osoite jätetään siis huomiotta muita sääntöjä käsiteltäessä.
- Käytä seuraavia OpenPGP-avaimia:
  Valitse käytettävät vastaanottajien avaimet napsauttamalla Valitse avaimet-painiketta. Kuten yllä, jos asetus on valittu, muita sääntöjä ei huomioida täsmääville sähköpostiosoitteille.
- Allekirjoittaminen: Allekirjoita tai älä allekirjoita viestejä tälle vastaanottajalle. Tämä asetus joko noudattaa viestin kirjoitusikkunassa antamaasi käskyä tai muuttaa sen. Mahdolliset arvot:

- Ei koskaan: Älä ikinä allekirjoita viestiä vastaanottajalle, huolimatta viestin kirjoitusikkunan asetuksista.
- Vain jos valitaan erikseen viestiä kirjoitettaessa: Allekirjoita viesti jos niin on viestin kirjoitusikkunassa asetettu
- Aina: Allekirjoita viestit vastaanottajalle aina, huolimatta viestin kirjoitusikkunan asetuksista

Jokainen sääntö pätee kaikille täsmääville viesteille. Jos jokin säännöistä ottaa allekirjoituksen pois päältä, viestiä ei allekirjoiteta huolimatta siitä, mitä muut säännöt määräisivät.

- Salaa: Salaa tai älä salaa viestiä. Asetusvalinnat ja niiden merkitykset ovat samat kuin viestin allekirjoitukselle.
- PGP/MIME: Ota käyttöön tai poista käytöstä PGP/MIME (RFC 3156) -koodaus. Jos PGP/MIME ei ole käytössä, viestit allekirjoitetaan ja salataan käyttäen viestinsisäistä PGP:tä. Asetusvalinnat ja niiden merkitykset ovat samat kuin viestin allekirjoitukselle.

Säännöt käsitellään niiden listausjärjestyksessä OpenPGP-sääntömuokkaimessa. Jos säännössä on annettu vastaanottajan OpenPGP-avaintunnus ja osoite täsmää vastaanottajan osoitteeseen, muita viestin kanssa täsmääviä sääntöjä ei enää käsitellä.

Lisää ohjeita Enigmailin vastaanottajakohtaisten asetusten ohjesivuilta