Pomoč za Enigmail: Podatki za nadgradnjo iz Enigmaila 0.8x

# Podatki za nadgradnjo Enigmaila 0.8x

Enigmail v0.8x za Thunderbird ima nov uporabniški vmesnik! Če ste že domači z Enigmailom starejših različic (pred 0.81.0), prosimo, preberite te informacije pred nadaljevanjem.

## Nastavitve Enigmaila

Nastavitev Enigmaila je odslej razdeljena na dva dela:

- Nastavitve računov za ID ključev PGP, privzeto šifriranje / podpisovanje
- Skupne splošne nastavitve

### Posebne nastavitve za račun

Posebne nastavitve za račun so dosegljive prek menija Orodja -> Nastavitve računa. Za vsak račun je v seznamu nova izbira Varnost OpenPGP, ki vsebuje možnosti, lastne vsakemu računu.

Nastavitve ključa PGP iz Enigmaila v0.80.0 in prejšnjih različic se ne prevedejo v nove nastavitve za vsak račun posebej. Enigmail je privzeto onemogočen za vse račune!

### Skupne splošne nastavitve

Skupne splošne nastavitve so bile urejene in združene v eno pogovorno okno. Možnosti so na voljo prek menija Enigmail ali s klikom na gumb Napredno v Varnostnih nastavitvah OpenPGP Upravitelja računov.

Dodana je bila nova možnost, ki omogoča samodejen vklop šifriranja, ko odgovarjate na šifrirano sporočilo. To ne vpliva na nastavitve za podpisovanje sporočila.

## Sestavljanje sporočil

Vedenje Enigmaila se je prilagodilo vedenju S/MIME. Nov gumb OpenPGP je dodan, odkoder lahko izberete nastavitve šifriranja / podpisovanja. Meni Enigmail nič več ne služi za pošiljanje šifriranih ali podpisanih sporočil, pošiljanje se za vse enako izvede z običajnim gumbom Pošlji ali prek menija Datoteka -> Pošlji. Predlagamo, da poskusite nove nastavitve s pošiljanjem nekaj sporočil najprej sebi, preden ga aktivno uporabljate, tako da lahko razumete novo vedenje.

Nastavitve šifriranja ali podpisovanja sporočila so zdaj vidne v spodnjem desnem kotu v oknu sestavljanja sporočila z majhnimi ikonami v primeru, da je podpisovanje ali šifriranje vklopljeno.

## Znane težave

- Enigmail še ni sposoben pomnenja več gesel za različne ključe PGP. Ali venomer vtipkajte geslo ali pa nastavite enako geslo za vse ključe, ki jih uporabljate.