# Informació d'actualització per a l'Enigmail 0.8x

L'Enigmail v0.8x per Thunderbird ha rebut una nova interfície d'usuari! Si esteu familiaritzats amb alguna de les versions de l'Enigmail prèvies a la 0.81.0, si us plau, llegiu aquesta informació abans d'utilitzar-lo.

## Configuració de l'Enigmail

La configuració de l'Enigmail ara s'ha dividit en dues parts:

- Paràmetres específics de compte per l'identificador de clau PGP, i predeterminació del xifratge o signatura
- Preferències globals habituals

### Paràmetres específics de compte

Els paràmetres específics de compte es troben en el menú Eines -> Paràmetres del compte. Per cada compte hi ha ara un element de llista Seguretat OpenPGP que conté les opcions específiques de cada compte.

Els paràmetres de clau PGP de l'Enigmail v0.80.0 i versions anteriors no s'han convertit als nous paràmetres de cada compte. L'Enigmail està desactivat per defecte a tots els comptes!

### Preferències globals habituals

Les preferències globals habituals s'han reordenat i fusionat en un diàleg. Les preferències estan disponibles en el menú Enigmail, o clicant el botó Avançat de Preferències del gestor de comptes de Seguretat OpenPGP.

S'ha afegit una nova opció que us activa automàticament el xifratge al respondre un missatge xifrat. Observeu que això no influeix en els paràmetres de signatura del missatge.

## Redacció de missatges

El comportament de l'Enigmail s'ha adaptat per ser el més semblant al comportament de S/MIME. S'ha afegit un nou botó OpenPGP des del que es poden canviar els paràmetres de xifratge / signatura. El menú de l'Enigmail ja no serveix per enviar correus xifrats o signats, l'enviament només es fa des del botó habitual Envia o el menú Fitxer -> Envia'l. Un suggeriment: podeu provar els nous paràmetres enviant-vos un parell de correus abans d'emprar-lo activament, amb això podreu copsar el nou comportament.

Els paràmetres per xifrar o signar un missatge són visibles a la cantonada inferior dreta de la finestra de redacció, a on es mostraran unes icones petites si la signatura o el xifratge estan actius.

## Problemes coneguts

- L'Enigmail encara no pot recordar varies contrasenyes per a diferents claus PGP. O teclegeu la contrasenya cada vegada, o establiu la mateixa contrasenya per a totes les claus que esteu emprant.