Enigmail Súgó: Üzenet Olvasása

# Enigmail Súgó

### Enigmail használata levelek olvasásánál

- Visszafejtés gomb a levelező főablakában
  Ez a gomb több funkcióra is használható: visszafejtésre, ellenőrzésre vagy nyilvános kulcsok importálására. Természetesen a visszafejtés és az ellenőrzés automatikusan történik, de ez a funkció kikapcsoható a Beállításoknál. Ha mégis történne valamilyen hiba, akkor ez rövid hibaüzenetként jelzésre kerül az Enigmail státuszsorában. Ekkor a Visszafejtés gombra kattintva részletesebb hibajelzés jelenik meg a képernyőn egy ablakban, a GnuPG parancs kimenetével együtt.
- Toll és Kulcs ikonok az Üzenetek Fejlécénél
  A Toll és a Kulcs ikonok az üzenetek fejlécénél jelennek meg, és azt jelzik, hogy az olvasott üzenet aláírt és/vagy titkosított, és az aláírás is rendben van, vagyis az üzenet nem módosult az aláírás óta. Ha az üzenet módosult, akkor a Toll ikon helyett egy Törött toll jelzi, hogy az aláírás sérült. A Toll vagy Kulcs ikonra jobb egérgombbal kattintva egy menü jelenik meg a következő lehetőségekkel:
  - OpenPGP Biztonsági információ: lehetővé teszi a levélre vonatkozó GnuPG kimeneti állapotának megmutatását.
  - OpenPGP Biztonsági információ másolása: a GnuPG kimenetének állapotát a vágólapra másolja, például azért, hogy egy válasz üzenetben el lehessen küldeni.
  - OpenPGP Fénykép azonosító megtekintése: ez a funkció teszi lehetővé, hogy megjelenjen a levelet küldő személy Fénykép azonosítója, amennyiben a nyilvános kulcsában elhelyezett magáról fényképet. (Ez a lehetőség csak akkor érhető el, ha a Fénykép azonosító szerepel a kulcsában.)
  - S/MIME Biztonsági információ: ezt választva jeleníthető meg a üzenet S/MIME Biztonsági információja.

  Ha `gpg.conf` fájlban nincs beállítva a Kulcsok automatikus letöltése a kulcsszerverről lehetőség, és az olvasott üzenet aláírt vagy titkosított, akkor a fejlécben a Toll ikon Kérdőjellel megjelölve jelenik meg. Ekkor a fejlécben az Enigmail státuszsora jelzi, hogy az Az üzenet egy része aláírt, kattintson a részletekért a Toll ikonra, ilyenkor a levél tartalmi területén minden OpenPGP adatrész illetve aláírás látható.

  Ez akkor is láthatóvá válik, ha a Kulcsok automatikus letöltése a kulcsszerverről lehetőség be van állítva a `gpg.conf` fájlban, de az OpenPGP kulcs nem elérhető a beállított kulcsszerveren.

  A Kérdőjellel megjelölt toll ikonra kattintva felnyílik egy ablak, amely tájékoztat arról, hogy a kulcs nem érhető el a kulcsgyűjtőben. Majd az OK-ra kattintva egy újabb ablak jelenik meg a beállított kulcsszerverek listájával. Ezek közül ki lehet választani, hogy honnan próbálja meg letölteni az Enigmail a feladó nyilvános kulcsát.

  A kulcsszerverek listájának beállításához nyissa meg az OpenPGP -> Beállítósok -> Alap fület, és adja meg a kulcsszerverek címét a Kulcsszerver(ek): dobozban, vesszővel elválasztva. A legelsőnek megadott kulccservert fogja a program felhasználni az önálló (alapértelemzettkénti) működéshez.

- Titkosított csatolmány megnyitása / Csatolt OpenPGP kulcsok importálása
  A csatolmányok nevében található *.pgp, *.asc vagy *.gpg kiterjesztés jelzi az Enigmail számára, hogy a csatolmányt neki kell feldolgoznia. Ezekre a csatolmányokra jobb gombbal kattintva két egyedi menüpont jelenik meg a felnyíló gyorsmenüben: Visszafejtés és Megnyitás valamint a Visszafejtés és Mentés. Ez a két menüpont használható arra, hogy az Enigmail a megnyitás vagy a mentés előtt, visszafejtse a csatolmányt. Amennyiben az Enigmail felismeri, hogy a csatolmány egy OpenPGP kulcsállomány, akkor felajánlja a benne található kulcsok importálását a kulcsgyűjtőbe.

További segítség található angol nyelven az Enigmail weboldalán