# Enigmail 0.8x:n päivitysohjeita

Enigmail v0.8x:n käyttöliittymä on uudistunut! Jos olet aiemmin tottunut käyttämään Enigmail 0.81.0:a tai vanhempaa versiota, tämän ohjesivun lukeminen selittää muutokset.

## Enigmail asetusten asettaminen

Enigmailin asetukset on jaettu kahteen osaan:

- Tilikohtaiset asetukset PGP-avaintunnukselle ja oletusasetukset viestien allekirjoittamiseen ja salaamiseen
- Yhteiset yleisasetukset

### Tilikohtaiset asetukset

Tilikohtaisia asetuksia voi muokata valitsemalla Työkalut -> Tiliasetukset. Jokaiselle tilillä on oma OpenPGP-turvallisuus-kohtansa, jonka alta löytyy tilikohtaiset asetukset.

PGP-avainten asetuksia Enigmailin vanhemmista versioista (0.80.0 ja vanhemmat) ei muunneta uuteen tilikohtaiseen muotoon. Enigmail on sen sijaan oletuksena poissa käytöstä kaikilla tileillä.

### Yhteiset yleisasetukset

Asetuksia on karsittu ja ne ryhmitelty yhteen ikkunaan. Osa asetuksista on siirretty kokonaan Enigmailin valikkoon ja tilikohtaisten asetusten Lisäasetuksiin.

Uutena asetusvalintana on mahdollista asettaa viesti automaattisesti salattavaksi vastattaessa salattuun viestiin. Huomaa, että tämä asetus ei vaikuta allekirjoitusasetuksiin.

## Viestien kirjoittaminen

Enigmailin toimintaa on muutettu enemmän S/MIMEÄ vastaavaksi. Viestin kirjoitusikkunan työkalupalkkiin on lisätty OpenPGP-painike, josta voi helposti muuttaa viestin salaus- ja allekirjoitusasetuksia. Salattuja tai allekirjoitettuja viestejä ei myöskään enää lähetetä Enigmailin valikosta, vaan kuten normaalisti Lähetä-painikkeella tai Tiedosto-valikosta. Suosittelemme, että tutustut uusiin toimintoihin lähettämällä itsellesi viestin tai kaksi, ennen kuin rupeat käyttämään ohjelmaa aktiivisesti.

Viestin salaamis- ja allekirjoitusasetukset näkee nopeasti kirjoitusikkunan oikean alalaidan kuvakkeista. Samat kuvakkeet ovat näkyvillä luettaessa salattua tai allekirjoitettua viestiä.

## Tiedossa olevat ongelmat

- Enigmail ei vielä kykene muistamaan useita salasanoja. Jos käytät useita PGP-avaimia, joudut joko kirjoittamaan salasanan joka kerta sitä pyydettäessä, tai asettamaan salasanan samaksi kaikille avaimille.