# Frissítési információ az Enigmail 0.8x programhoz

Thunderbird esetén az Enigmail 0.8x verzió új felhasználói felületet kapott! Ha nagyon megbarátkozott a korábbi verziókkal (0.81.0), kérem olvassa el a következő információkat mielőtt telepítené az új verziót!.

## Enigmail beállítása

Az Enigmail beállítására mostantól két lehetőség is adott:

- Postafiókonként eltérő beállítás a PGP-kulcsazonosítókra és az alapértelmezett titkosításra / aláírásra.
- Közös jellemzők beállítása

### Postafiókonkénti beállítások

A postafiókonkénti beállítás a Szerkesztés -> Postafiók beállításai... menüből érhető el. Minden postafiókhoz tartozik egy OpenPGP adatbiztonság listaelem, amelyet kiválasztva megjelennek a postafiókokhoz tartozó OpenPGP beállítási lehetőségek.

Az Enigmail 0.80.0 vagy korábbi verzióiról áttérve nem kerülnek postafiókonként át az OpenPGP beállításai! Az Enigmail az OpenPGP használatát kikapcsolja az összes postafióknál!

### Közös jellemzők beállításai

A közös jellemzők beállításai ki lettek tisztítva, és egyetlen dialógusablakba kerültek. Ennek beállítása elérthető az Enigmail menürendszerén keresztül, vagy a postafiókok kezelésénél az OpenPGP adatbiztonság beállításai alatt található Haladó... gombra kattintva.

A beállítás új lehetőséggel bővült. Beállítható lett, hogy a levél automatikusan titkosítódjon, ha egy titkosított levélre történne válaszolás. Megjegyzendő, hogy ez nincs hatással az üzenet-aláírás beállításaira.

## Levél írása

Az Enigmail kezelése át lett alakítva, hogy még egyszerűbb legyen az S/MIME használata. Új OpenPGP gomb jelent meg, amellyel a titkosítás és az aláírás beállításai könnyebben kiválaszthatóak. Már nem az Enigmail menüből kell a titkosított vagy aláírt levelet küldeni, hanem egységesen a Küldés gombbal, vagy a Fájl -> Küldés... menüpontot kiválasztva lehet a küldést indítani. Érdemes az új beállításokat kipróbálni saját magunknak küldött levelekkel, mielőtt aktívan használatba vennénk, így könnyebben megérthetőek az új lehetőségek.

A levélíró ablak jobb alsó sarkában mostantól kis ikonok jelzik, ha a levélküldéshez a titkosítás vagy az aláírás be van kapcsolva.

## Ismert hiányosságok

- Az Enigmail még nem jegyezi meg az eltérő PGP-kulcsokhoz tartozó különféle jelszavakat. Két lehetőség van. Vagy minden alkalommal újra begépelni a jelszót, vagy minden használt kulcshoz ugyan azt a jelszót kell megadni.